open-index/open-wikipedia-markdown huggingface dataset:
Σάμος IV (αρματαγωγό)

**Σάμος ΙV ([[Αρματαγωγό]]) / 33, L-174, L-175**

Ομοίου τύπου πλοία ‘Λήμνος ΙΙ’, ‘Λέσβος ΙΙΙ’ και ‘Χίος V’

Κατασκευάστηκε στα ναυπηγεία ‘USA – Dravo Corp. West Yard, Nevilla Island, Pitteburgh, Pa’. Στην ενεργεία από τις 19 Ιουλίου 1943.

Εκτόπισμα : 1625/4080 ΤΝ – Διαστάσεις: 328Χ50Χ14 πόδια. – Ταχύτητα : 11 κόμβοι. – Πρόωση : Ντίζελ. – Οπλισμός : 1 πυροβόλο 3’’ / 50 και 6 πυροβόλα 20 χιλιοστών.

Παρελήφθη στις 9 Αυγούστου 1934 στη Νέα Ορλεάνη των Η.Π.Α. Συμμετείχε στις αποβατικές επιχειρήσεις του ‘ΑΝΤΖΙΟ’ της Νότιας Γαλλίας. Μετά την απελευθέρωση της χώρας χρησιμοποιήθηκε εκτός από τις ασκήσεις και για κρατικές και στρατιωτικές μεταφορές. Παροπλίστηκε στις 25 Οκτωβρίου 1977.

Κατηγορία:Ελληνικά Αρματαγωγά
Χίος V (αρματαγωγό)

**Χίος V ([[Αρματαγωγό]]) / 35, L-195**

Πρώην ‘LST 35’.

Κατασκευάστηκε στα ναυπηγεία ‘USA – Dravo Corp., West Yard, Neville Island, Pittsburgh, Pa’. Καθελκύστηκε το 1943. Στην ενέργεια από τις 6 Μαρτίου 1943.

Ομοίου τύπου πλοία ‘Λήμνος ΙΙ’, ‘Λέσβος ΙΙΙ’ , ‘Χίος V’ και ‘ Σάμος IV’

Εκτόπισμα : 1625/4080 ΤΝ – Διαστάσεις: 328Χ50Χ14 πόδια. – Ταχύτητα : 11 κόμβοι. – Πρόωση : Ντίζελ. – Οπλισμός : 1 πυροβόλο 3’’ / 50 και 6 πυροβόλα 20 χιλιοστών. Παρελήφθη στις 9 Αυγούστου 1943. Συμμετείχε στις αποβατικές επιχειρήσεις του ΑΝΤΖΙΟ και της Νότιας Γαλλίας. Μέχρι το 1971 στην ενεργεία λίγο αργότερα σε κατάσταση εφεδρείας. Το 1974 επανήλθε στην ενεργεία και παροπλίστηκε οριστικά στις 10 Μαΐου 1977.

Κατηγορία:Ελληνικά Αρματαγωγά
Λέσβος ΙΙΙ (αρματαγωγό)

Το ***Λέσβος ΙΙΙ*** ήταν αρματαγωγό.

Πρώην ‘LST-34’. 
Ομοίου τύπου πλοία ‘Λήμνος ΙΙ’, ‘Λέσβος ΙΙΙ’ , ‘Χίος V’ και ‘ Σάμος IV’
Εκτόπισμα: 1625/4080 ΤΝ – Διαστάσεις: 328Χ50Χ14 πόδια. – Ταχύτητα : 11 κόμβοι. – Πρόωση : Ντίζελ. – Οπλισμός : 1 πυροβόλο 3’’ / 50 και 6 πυροβόλα 20 χιλιοστών.

Κατασκευάστηκε στα ναυπηγεία ‘USA – Dravo Corp., East Yard, Naville Island. Pitteburgh, Pa’. Καθελκύσθηκε στις 7 Μαΐου 1943. Παρελήφθη στις 18 Αυγούστου 1943 στην Νέα Ορλεάνη Η.Π.Α. από τον Πλωτάρχη Εμμανουήλ Ζάρπα. Στις 6 Ιουνίου 1944 προσάραξε στη νησίδα PLANE στις ακτές της Τύνιδας. Κατεβλήθησαν τεράστιες προσπάθειες για να αποκολληθεί χωρίς αποτέλεσμα και χάθηκε. Από του επιβάτες και το πλήρωμα του σώθηκαν όλοι εκτός από 6 άτομα (1 Έλληνας ναύτης, 2 Άγγλοι και 3 Ιταλοί αιχμάλωτοι).

## Παραπομπές


Κατηγορία:Ελληνικά Αρματαγωγά
Λήμνος ΙΙ (αρματαγωγό)

Το **USS ''LST-36*** ήταν [[αρματαγωγό]] κλάσης LST-1 του [[Πολεμικό Ναυτικό των ΗΠΑ|Πολεμικού Ναυτικού των Ηνωμένων Πολιτειών]], που κατασκευάστηκε κατά τη διάρκεια του [[Β΄ Παγκόσμιος Πόλεμος|Β΄ Παγκοσμίου Πολέμου]]. Μετατέθηκε στο [[Ελληνικό Πολεμικό Ναυτικό|Βασιλικό Ελληνικό Ναυτικό]] στις 23 Αυγούστου 1943 και μετονομάστηκε σε ***Λήμνος***.

==Ιστορικό==

Το *'αρματαγωγό Λήμνος''' είναι το δεύτερο κατά σειρά πλοίο του Πολεμικού Ναυτικού της Ελλάδας, το οποίο φέρει το όνομα Λήμνος. Πρώτο ήταν το θωρηκτό Λήμνος, το οποίο έλαβε αυτό το όνομα σε ανάμνηση της νικηφόρας ναυμαχίας της Λήμνου της 5ης Ιανουαρίου 1913, αποτέλεσμα της οποίας ήταν να κριθεί οριστικά η ελληνική κυριαρχία στο Αιγαίο πέλαγος.

Παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1943 για την ενίσχυση του μαχόμενου ελληνικού στόλου κατά το Β΄ Παγκόσμιο Πόλεμο.

Ομοίου τύπου ήταν τα πλοία: 
* "Λέσβος ΙΙΙ"
* "Χίος V" και
* "Σάμος IV"

## Γενικά χαρακτηριστικά

* Εκτόπισμα: 1625/4080  ΤΝ
* Διαστάσεις: 328Χ50Χ14 πόδια.
* Ταχύτητα: 11 κόμβοι.
* Πρόωση: Ντίζελ.
* Οπλισμός: 1 πυροβόλο 3’’/50 και 6 πυροβόλα 20 χιλιοστών.

## Επιχειρησιακή δράση

Τον Αύγουστο του 1943 παρελήφθη στη Νέα Ορλεάνη των Η.Π.Α. από τον πλωτάρχη Λ. Καλέργη.

Κατά το β΄ παγκόσμιο πόλεμο πήρε μέρος στις αποβατικές επιχειρήσεις στο Άντζιο της Ιταλίας και στη Νότια Γαλλία. Στις 26 Ιουλίου 1944 με Κυβερνήτη τον πλωτάρχη Μ. Λεστό προσέκρουσε σε νάρκη κοντά στις ιταλικές ακτές. Παρόλα τα προβλήματά του οδηγήθηκε με ασφάλεια στον Τάραντα και από εκεί στο Παλέρμο, όπου επισκευάστηκε. Χρησιμοποιήθηκε για τις κρατικές μεταφορές εντατικά.

Παροπλίστηκε στις 10 Μαΐου 1977.

## Παραπομπές


## Πηγές
* Ελληνικό Πολεμικό Ναυτικό
* http://www.hellasarmy.gr 
* http://www.history.navy.mil 
* http://www.uboat.net

Κατηγορία:Ελληνικά Αρματαγωγά
Γκέτα

thumb|right|250px|Περικνημίδα του αριστερού ποδιού.
Οι **γκέτες** ή **περικνημίδες** ήταν πρόσθετο των υποδημάτων, που φοριόταν πάνω από το υπόδημα. Συνηθίζονταν στον 19ο και στις αρχές του 20ού αιώνα. Ήταν, επίσης, τμήμα παραδοσιακών στολών στις Ηνωμένες Πολιτείες.

Το γαλλικό πεζικό φορούσε λευκές γκέτες κατά την διάρκεια της παρέλασης καθώς επίσης και στην εκτός υπηρεσίας ενδυμασία έως το 1903. Οι Ιταλοί στρατιώτες φορούσαν ελαφριές γκέτες έως το 1910. Οι Ιάπωνες στρατιώτες φορούσαν μακριές λευκές περικνημίδες κατά τη διάρκεια του Ρωσοϊαπωνικού πολέμου του 1905.

Οι γκέτες είναι ακόμα και σήμερα χαρακτηριστικό στοιχείο της Σκωτσέζικης στολής.

## Εξωτερικοί σύνδεσμοι
* Authentically Tailored Vintage Spats for Today

Κατηγορία:Υποδήματα
Κατηγορία:Αθλητική ένδυση
Αμιτάμπ Μπατσάν

thumb|250 px|Ο Αμιτάμπ Μπατσάν το 2006
Ο **Αμιτάμπ Μπατσάν** (*अमिताभ बच्चन*, 11 Οκτωβρίου 1942 - ...) είναι Ινδός ηθοποιός. Έγινε διάσημος στις αρχές της δεκαετίας του '70 και έκτοτε υπήρξε μια από τις πιο διακεκριμένες φυσιογνωμίες του Ινδικού σινεμά. Ο πιο αναγνωρίσιμος άνθρωπος του κινηματογράφου στην Ινδία, θεωρείται πλέον ο ζωντανός θρύλος του Μπόλιγουντ.

Στη διάρκεια της καριέρας του κέρδισε αναρίθμητα βραβεία και τιμές, ενώ κατέχει ακόμα το ρεκόρ του ηθοποιού με τις περισσότερες υποψηφιότητες για βραβείο *Ά' Ανδρικού Ρόλου* στα βραβεία Filmfare. Εκτός από ηθοποιός έχει εργαστεί σαν τραγουδιστής πλεϊμπάκ, παραγωγός και τηλεπαρουσιαστής. Υπήρξε εκλεγμένο μέλος του Ινδικού κοινοβουλίου από το 1984 έως το 1987. Είναι παντρεμένος με την ηθοποιό Τζάγια Μπαντούρι και έχει δύο παιδιά. Ο γιος του Αμπισέκ Μπατσάν είναι επίσης γνωστός ηθοποιός και παντρεμένος με την πρώην Μις Κόσμος και δημοφιλέστερη ηθοποιό του Μπόλιγουντ, Εσβάρια Ράι.

## Βιογραφία
Γεννήθηκε στο Αλαχαμπάντ της πολιτείας Ούταρ Πραντές από Ινδούς γονείς της κάστας Καγιάσθα. Ο πατέρας του, Δρ. Χαριβάς Ράι Μπατσάν ήταν γνωστός ποιητής. Η μητέρα του, Τέτζι Μπατσάν, καταγόταν από την πόλη Φαϊζαλαμπάντ που πλέον ανήκει στο Πακιστάν. Βαφτίστηκε Ινκουιλάμπ αλλά αργότερα πήρε το όνομα Αμιτάμπ που σημαίνει "το φως που δεν θα σβήσει ποτέ". Το αληθινό του επώνυμο, Σριβαστάβα επίσης αλλάχτηκε σε Μπατσάν, από το ψευδώνυμο που χρησιμοποιούσε ο λογοτέχνης πατέρας του. Με το όνομα αυτό πρωτοεμφανίστηκε στο σινεμά και έγινε γνωστός με αποτέλεσμα να υιοθετηθεί μετέπειτα από όλη του την οικογένεια.

Η μητέρα του αγαπούσε πολύ το θέατρο και τον παρότρυνε να ασχοληθεί με την υποκριτική. Αφού ολοκλήρωσε τις σπουδές του σε Αλαχαμπάντ και Νέο Δελχί, είναι κάτοχος διπλού μάστερ στις τέχνες και μπάτσελορ στις θετικές επιστήμες, εργάστηκε για ένα μικρό διάστημα σαν πράκτορας μεταφορών στην Καλκούτα. Σε ηλικία 27 ετών έκανε το κινηματογραφικό του ντεμπούτο και λίγα χρόνια αργότερα έγινε ένας από τους διασημότερους ηθοποιούς του Μπόλιγουντ.

## Φιλμογραφία

## Παραπομπές


## Εξωτερικοί σύνδεσμοι

* Ο Αμιτάμπ Μπατσάν στην IMDb

Κατηγορία:Ινδοί ηθοποιοί
Άβαι

Οι **Άβαι**, επίσης γνωστές ως **Άβες**, **Άβα** και **Αβαί**, ήταν πόλη της αρχαίας Φωκίδας στα όρια με τη Βοιωτία, κοντά στο σημερινό χωριό Έξαρχος Φθιώτιδας. Βρισκόταν στη συμβολή των ποταμών Άσσου και Κηφισού. Την πόλη φέρεται να είχε ιδρύσει ο μυθικός βασιλιάς του Άργους Άβας, εγγονός του Δαναού και γιος του Λυγκέα και της Υπερμνήστρας, όπως αναφέρει ο Παυσανίας (Φωκ. 35, 1). Αντίθετα, κατά την άποψη του Αριστοτέλη και με πηγή τον Στράβωνα (Στράβ. 10, 1, 3), η πόλη ιδρύθηκε από το θρακικό πρωτοελληνικό φύλο των Αβάντων, οι οποίοι αργότερα αποίκησαν την Εύβοια.

Η πόλη ήταν φημισμένη στους αρχαίους Έλληνες για τον ναό και το μαντείο της, αφιερωμένη στον Αβαίο Απόλλωνα. Σύμφωνα με τον Στέφανο Βυζάντιο, εκεί «ην μαντείον προ του εν Δελφοίς» και «πλούσιον, θησαυροίσι τε και αναθήμασι πολλοίσι κατεσκευασμένον» (Ηρόδ. Η, 33). Οι Φωκείς, και μόνον, μετά από τη νίκη τους κατά των Θεσσαλών, είχαν αφιερώσει στο μαντείο 2.000 ασπίδες και ανδριάντες (Ηρόδ. Η, 27).

Τη συμβουλή του μαντείου είχαν ζητήσει, μεταξύ άλλων, ο Κροίσος και ο Μαρδόνιος (Ηρόδ. Η, 27), ενώ ο Ηρόδοτος αναφέρει (Α’, 46-7), ότι ο πρώτος, θέλοντας να δοκιμάσει την αξιοπιστία των ελληνικών μαντείων, απέστειλε πρέσβεις σε όλα για να ρωτήσουν τί ακριβώς έκανε σε μία καθορισμένη ημέρα της ζωής του, και μόνο το Μαντείο των Δελφών απάντησε σωστά. Από τότε όλα τα μαντεία, πλην των Δελφών, παρήκμασαν και μαζί τους εκείνο των Αβών. Πάντως ο Μαρδόνιος συμβουλεύθηκε και πάλι το συγκεκριμένο μαντείο, το 490 π.Χ. (Ηρόδ. Η, 33).

Οι Άβες κατελήφθησαν από τους Πέρσες του Ξέρξη το 480 π.Χ. και τους Θηβαίους κατά τη διάρκεια του Φωκικού Πολέμου (355-346 π.Χ.), οπότε και τις δύο φορές ο ναός κάηκε. Ωστόσο ήταν η μόνη πόλη των Φωκέων που δεν καταστράφηκε από τον Φίλιππο κατά το Τρίτο Ιερό Πόλεμο, διότι δεν είχε λάβει μέρος στον Φωκικό πόλεμο, ούτε στη λεηλασία των θησαυρών του Μαντείου των Δελφών από τους υπόλοιπους Φωκείς, σύμφωνα με απόφαση του αμφικτυονικού συνεδρίου.

Κατά τη Ρωμαϊκή περίοδο η πόλη τιμήθηκε με αυτονομία, μάλιστα ο Αδριανός κατασκεύασε μικρό ναό αφιερωμένο στον Απόλλωνα, χωρίς μαντείο αυτή τη φορά (Παυσανίας, 10, 35).

Σε βραχώδη λόφο κοντά στο χωριό Έξαρχος σώζονται μέχρι σήμερα τα ερείπια αυτού του ναού, μια πύλη ακρόπολης, καθώς και κάποια ίχνη των τειχών της πόλης. Αυτά βρέθηκαν μετά από ανασκαφές που διενήργησαν από κοινού, η Ελληνική Αρχαιολογική Εταιρία και Βρετανική Αρχαιολογική Σχολή, υπό τον Γ. Σωτηριάδη. Επίσης βρέθηκαν τάφοι, διάφορα αγγεία του 5ου και του 4ου αιώνα π.Χ., ειδώλια, λάρνακες, κοσμήματα, κ.ά.. Πολλοί από τους τάφους είχαν συληθεί από τους ντόπιους, μέχρι που επενέβη η Ελληνική Αρχαιολογική Εταιρεία και προέβη στην κατάσχεση των ευρημάτων τα οποία σήμερα φυλάσσονται και εκτίθενται στο αρχαιολογικό μουσείο της Χαιρώνειας.

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τόμος 1ος, σελ. 18
* *Εγκυκλοπαίδεια Πάπυρος-Λαρούς-Μπριτάνικα*, έκδ. 1991, τόμος 1, λήμμα «Άβες»
* *Εγκυκλοπαίδεια Πάπυρος Λαρούς*, εκδ. 1963, τόμ. 1, λήμμα «Άβαι»
* Εγκυκλοπαίδεια *Δομή*, τόμ. 1, λήμμα «Άβαι»

## Εξωτερικοί σύνδεσμοι
* 

Κατηγορία:Πόλεις της αρχαίας Φωκίδας
Γιαλιάς

Ο **Γιαλιάς** (τουρκικά: *Çakıllı Dere* ή *Yalya Deresi*) είναι ο δεύτερος μεγαλύτερος ποταμός, στην ουσία χείμαρρος, της Κύπρου. Έχει μήκος 88 χιλιόμετρα πηγάζει στο Τρόοδος και τα βουνά του Μαχαιρά, στη πορεία του περνάει από τη κοιλάδα της Μεσαορίας και χύνεται στον κόλπο της Αμμοχώστου.Το βάθος του φτάνει μέχρι τα 9 μετρα. 

Στον Γιαλιά έχει κατασκευαστεί το 1952 το φράγμα *Πάνω Λυθροδόντα* χωρητικότητας 32.000 m3 και ύψους 10 μέτρων.

## Λαϊκή παράδοση
Υπάρχουν πολλές λαϊκές παραδόσεις που σχετίζονται με τον Γιαλιά. Στο χωριό Νήσου της επαρχίας Λευκωσίας πιστεύεται ότι κάποτε χωριζόταν στα δύο για να ξανάενωθεί σε άλλο σημείο, εκεί που χωριζόταν δημιουργούνταν νησί από όπου προέρχεται και το όνομα του χωριού. Άλλη παράδοση λέει ότι στη περιοχή του χωριού Άσσια ενώνονταν ο Πεδιαίος με τον Γιαλιά, η κόμισα της περιοχής αποφάσισε να τους χωρίσει και να φέρει τη κοίτη του ποταμού δίπλα στο χωριό, στη σημερινή του κοίτη.

## Παραπομπές


Κατηγορία:Ποταμοί της Επαρχίας Αμμοχώστου
Κατηγορία:Ποταμοί της Επαρχίας Λευκωσίας
Μπραουνσβάικ

Το **Μπραουνσβάικ** ή **Βρουνσβίκη** () είναι πόλη 245.810 κατοίκων στην Κάτω Σαξονία της Γερμανίας. 

Ευρίσκεται βόρεια από τα όρη Χαρτς και ανατολικά της πόλης του Αννοβέρου, καθώς επίσης πλησίον της πόλης Βόλφσμπουρκ, έδρας της αυτοκινητοβιομηχανίας Volkswagen.

Παρόλο δεν είναι παραθαλάσσιο, το Μπραουνσβάικ υπήρξε ναυτική πόλη με μεγάλο στόλο. Πλούτισε με τη Μούμε *(Braunschweiger Mumme)*, ένα ποτό για ναυτικούς που είναι μια πηχτή μπίρα. Ήταν η μοναδική κατάλληλη να μεταφερθεί και να διατηρηθεί σε κρύες ή τροπικές περιοχές. Όταν οι μπίρες βελτιώθηκαν τον 19ο αιώνα, η πώληση περιορίστηκε αποκλειστικά στην πόλη. Σήμερα αυτό το προϊόν προσφέρεται σε μείγμα με κανονική μπίρα ή χρησιμοποιείται σε παραδοσιακά γλυκά και καραμέλες. Από το Μπραουνσβάικ ονομάστηκε η καναδική επαρχία Νιου Μπράνσγουικ ή Νέα Βρουνσβίκη.
thumb|Η κεντρική πλατεία Μπούργκπλςτς.
Σήμερα η πόλη έχει δύο πανεπιστήμια, ένα εκ των οποίων, το TU Braunschweig, θεωρείται καλό Πολυτεχνείο. Έχει επίσης ένα εργοστάσιο της Volkswagen, όπου κατασκευάζεται η σειρά *Transporter* η *T-Modell*. Το 2007 απέκτησε τον τίτλο "Πόλη της Επιστήμης" *(Stadt der Wissenschaft 2007)*. Το 7,1% του ακαθάριστου προϊόντος της περιοχής διατίθεται στην επιστήμη, το μεγαλύτερο ποσοστό σε όλη την Ευρώπη.

## Διάσημοι κάτοικοι
* Καρλ Φρίντριχ Γκάους

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Κάτω Σαξονίας
Κατηγορία:Μέλη της Χανσεατικής Ένωσης
Σερράχης

Ο **Σερράχης** είναι ο τρίτος μεγαλύτερος ποταμός της Κύπρου με μήκος 55 χιλιόμετρα. Πηγάζει από τη βόρεια πλευρά του Τρόοδος και χύνεται στον κόλπο της Μόρφου.

Στη πορεία του ενώνεται με πολλούς μικρότερους ποταμούς με κυριότερους τον *Μερίκα*, τον *Ακάκι* (37 χιλ.), τον *Περιστερώνα* (35 χιλ.), και λίγο πριν χυθεί στη θάλασσα ενώνεται με τον *Οβγό* (32 χιλ.). Στη περιοχή του χωριού Κατωκοπιά ονομάζεται *Βουναρούλιας* εξαιτίας της μεγάλης απόθεσης πετρών στη κοίτη του.

Στον Σερράχη έχουν κατασκευαστεί τέσσερα φράγματα. Το φράγμα της *Κλήρου*, χωρητικότητας 2 εκ. Μ3 και ύψους 9 μέτρων. Υπάρχουν και άλλα τρία μικρότερης χωρητικότητας κατασκευασμένα το 1973 και το ένα πρόσφατα το 2007.

Σύμφωνα με τη χριστιανική παράδοση, στις εκβολές του βρήκε ο Λεόντιος, ευσεβής πολίτης από τους Σόλους, τη κάσα με τα οστά των Αγίων Βαρνάβα και Ιλαρίωνα. Η παράδοση λέει ότι είχαν παρουσιαστεί μπροστά του οι δύο Άγιοι και του είχαν υποδείξει το μέρος που βρισκόταν η κάσα με τα οστά τους.

## Παραπομπές


Κατηγορία:Ποταμοί της Επαρχίας Λευκωσίας
Κάστρο της Αμμοχώστου

Το **Κάστρο της Αμμόχωστου** ή **Πύργος του Οθέλο** όπως είναι γνωστό στην Κύπρο βρίσκεται στην κατεχόμενη Αμμόχωστο. 

Είναι άγνωστο πότε χτίστηκε για πρώτη φορά, στη Βυζαντινή εποχή υπήρχε ένας πύργος που στα χρόνια των Λουζινιανών ηγεμόνων επεκτάθηκε για να φτάσει στη σημερινή μορφή του από τους Ενετούς. Στη σημερινή τους μορφή τα τείχη έχουν μήκος 3,5 χιλιόμετρα , πάχος 4 μέτρα και ύψος (μ.ο.) 10 μέτρα. Το κάστρο προστάτευε το εσωτερικό λιμάνι της πόλης η είσοδος του οποίου κλεινόταν με αλυσίδα, όταν η πόλη πέρασε στα χέρια των Ενετών αυτοί έχτισαν νέους προμαχώνες και ενίσχυσαν τα τείχη. Το 1570 οι Τούρκοι πολιόρκησαν το κάστρο για έναν ολόκληρο χρόνο, μέχρι το 1571 .

Το κάστρο έχει τρεις προμαχώνες, τον προμαχώνα του Τοξότη με ύψος 36 πόδια, τον προμαχώνα Μαρτινέγκο ο οποίος στην Τούρκικη πολιορκία δέχτηκε όλο το βάρος της επίθεσης και ο προμαχώνας του ναυστάθμου. Έχει δύο πύλες, την πύλη της ξηράς και τη θαλάσσια πύλη. 

## Ο Πύργος του Οθέλο
Ο πύργος του Οθέλο αποτελεί τμήμα των οχυρώσεων του κάστρου της Αμμοχώστου. Είναι τετράγωνο κτίσμα με τέσσερις πύργους στις γωνίες του και ξεχωριστή τάφρο από το υπόλοιπο κάστρο. Κατά τη φραγκοκρατία εκεί δενόταν η μία άκρη της αλυσίδας που έκλεινε την είσοδο του εσωτερικού λιμένα της πόλης.

Η ονομασία του οφείλεται στο θεατρικό έργο του Σαίξπηρ, Οθέλος, που πιστεύεται ότι διαδραματίζεται εκεί παρόλο που ο ίδιος ο συγγραφέας αναφέρει απλά μια πόλη της Κύπρου. Σύμφωνα με το έργο ο Οθέλος ήταν Ενετός διοικητής της Αμμόχωστου .

## Παραπομπές


## Πηγές
*Καθημερινή, ένθετο 7 ημέρες, *Αμμόχωστος 23 χρόνια [[πόλη φάντασμα]]*, τεύχος 12 Ιανουαρίου 1997.

## Εξωτερικοί σύνδεσμοι
*Φωτογραφία των τειχών του κάστρου από το Γραφείο τύπου και Πληροφοριών της Κυπριακής Δημοκρατίας, ανακτήθηκε 28/12/2008

Αμμοχωστου
Καστρο
Κατηγορία:Βενετικές οχυρώσεις στην Κύπρο
Πηλονήσι Μήλου

Το **Πηλονήσι** ή **Κάβος** είναι μια μικρή χερσόνησος της Μήλου, που βρίσκεται σε γεωγραφικές συντεταγμένες πλάτος 36,7572° Β και μήκος 24,5453° Α (36°45΄26΄΄ Β, 24°32΄43΄΄ Α). Το Πηλονήσι συνδέεται με την υπόλοιπη Μήλο με μια στενή λωρίδα γης, κοντά στα Βούδια, σε γειτνίαση με τις βιομηχανικές εγκαταστάσεις μεταλλευτικής εταιρείας.

Σημειώνεται ότι σε ορισμένες πηγές (κάποιες από τις οποίες είναι επίσημες) το Πηλονήσι αναφέρεται ως νησίδα. Σε άλλες περιπτώσεις, το Πηλονήσι συγχέεται με το ακατοίκητο νησί Πολύαιγο που βρίσκεται σε απόσταση μερικών μιλίων.

## Παραπομπές

Πηλονησι
Διαρίζος ποταμός

Ο **Διαρίζος ** ή "Διάριζος" ή "Διόριζος" ή "Διορίζος" (*Δκιαρίζος *στην κυπριακή διάλεκτο) είναι ο τέταρτος μεγαλύτερος σε μηκος ποταμός της Κύπρου (42 χλμ). Πηγάζει από την οροσειρά του Τρόοδους και εκβάλλει στην επαρχία Πάφου κόντα στο χωριό Κούκλια. Η λεκάνη απορροής του ανέρχεται περίπου στα 278 τ.χλμ. με το βορειότερο και πιο ορεινό τμήμα της να εκτείνεται ανάμεσα στις νοτιοανατολικές παρυφές του κρατικού δάσους Πάφου καί στις δυτικές πλαγιές του όρους Όλυμπος ή Χιονιστρα (1951μ). Η ορεινή αυτή περιοχή, που καλύπτει έκταση περίπου 110 τ.χλμ. και από την οποία απορρέει ο κύριος όγκος των νερών του ποταμού, ορίζεται -κατά προσέγγιση- από μια νοητή περίμετρικη γραμμή που αρχίζει από το φράγμα Αρμίνου και ακολουθώντας αριστερόστροφη κυκλική κατέυθυνση, διέρχεται από το Φοινί, το Μοναστήρι της Τροοδίτισσας, την κορυφή Όλυμπος ή Χιονίστρα (1951μ.),  τον Πρόδρομο και το Μηλικούρι προτού καταλήξει και πάλι στο φράγμα Αρμίνου. Ο Διαρίζος έχει πολύ σημαντική υδρολογική αξία καθώς είναι ένα από τα ελάχιστα ποτάμια του νησιού που ρέουν ολόχρονα (τουλάχιστον όσον αφορά το τμήμα του που βρίσκεται βόρεια του φράγματος Αρμίνου) και μάλιστα είναι ο μεγαλύυερος εξ αυτών, ενώ παρέχει περίπου το 15 με 20% των υδάτων που αποταμιεύονται κάθε χρόνο στα φράγματα της Κυπριακής Δημοκρατίας. Από τα μέσα της δεκαετίας του '90 το μεγαλύτερο μέρος των νερών του εκτρέπεται μέσω υπόγειας σήραγγας μήκους 14χλμ, από το φράγμα της Αρμίνου, στο φράγμα του Κούρη.          

Η ονομασία *Διαρίζος* παραπέμπει, κατά την επικρατέστερη εκδοχή, στους δυο κλάδους/ρίζες του ποταμού. Πρόκειται για τα ρέματα *Πλατύς* και *Καμινάριών/Φοινιού* που συμβάλλουν βόρεια του μεσαιωνικού γεφυριού του Τζελεφού σχηματίζοντας τον Διαρίζο. Στην λεκάνη απορροής του, που καλύπτει μέρος των κρατικών δασών Τροόδους και Πάφου, εκπροσωπούνται  όλα σχεδόν τα είδη της άγριας χλωρίδας και πανίδας της Κύπρου, από την Λατζιά μέχρι το  κυπριακό Αγρινό. Επίσης, η κοιλάδα του ποταμού νοτίως του φράγματος Αρμίνου, αποτελεί βιότοπο εξαιρετικής σημασίας και προστατεύεται από ειδικές διατάξεις της κυπριακής και ευρωπαικής νομοθεσίας (NATURA 2000). .

## Παραπομπές


Κατηγορία:Ποταμοί της Επαρχίας Πάφου
Πύργος του ΟΤΕ

Ο **Πύργος του [[Οργανισμός Τηλεπικοινωνιών Ελλάδος|ΟΤΕ]]** είναι πύργος τηλεπικοινωνιών ύψους 76 μέτρων στη Θεσσαλονίκη. Βρίσκεται στην κεντρική Θεσσαλονίκη, στο χώρο της Διεθνούς Έκθεσης Θεσσαλονίκης, η οποία είναι ένα από τα πιο μεγάλα γεγονότα του είδους της σε όλη την Ευρώπη.

Κατασκευάστηκε το 1970 σε σχέδια του αρχιτέκτονα Αλέξανδρου Αναστασιάδη. Η μελέτη του έργου πραγματοποιήθηκε σε ασυνήθιστα μικρό χρονικό διάστημα και ολοκληρώθηκε σε δύο φάσεις.

Στην πρώτη φάση, το 1969, έγινε η αρχιτεκτονική και στατική μελέτη, και κατασκευάστηκαν η θεμελίωση, το υπόγειο και ο πρώτος όροφος, και λειτούργησε για πρώτη φορά τον Σεπτέμβριο του 1969 και για αρκετά χρόνια ως περίπτερο του ΟΤΕ στην 34η Διεθνή Έκθεση.

Στη δεύτερη φάση του έργου, από 1η Μαρτίου έως τα τέλη Αυγούστου του 1970 ολοκληρώθηκε η κατασκευή του, ώστε να λειτουργήσει με τη σημερινή του μορφή στη διάρκεια της επόμενης έκθεσης (35ης ΔΕΘ).

Ανακαινίστηκε εσωτερικά το 2005. Σήμερα, χρησιμοποιείται από το δίκτυο κινητής τηλεφωνίας της *Cosmote*. Στην κορυφή του πύργου λειτουργεί το περιστρεφόμενο εστιατόριο *SKYLINE Café-Bar*.

## Ιστορία
Ο τετραώροφος Πύργος είναι σχεδιασμένος από τον αρχιτέκτονα Αλέξανδρο Αναστασιάδη το 1966 με 76 μέτρα ύψος. Οι πρώτες εκπομπές της Ελληνικής Κρατικής Τηλεόρασης σε άσπρο και μαύρο μεταδόθηκαν από αυτό το κτήριο ένα χρόνο μετά την αποπεράτωση του ενώ από το 1988 μέχρι το 2010 στέγαζε τον τοπικό ραδιοφωνικό σταθμό *Ράδιο Θεσσαλονίκη 94.5*. Σήμερα ο Πύργος του ΟΤΕ έχει εξελιχθεί σε ένα μοντέρνο πύργο τηλεπικοινωνιών.

## Φωτοθήκη


Thessaloniki YMCA and cloudy sunset.jpg|Θέα από τον Πύργο
THESSALONIKI-ΑΠΟ ΨΗΛΑ - panoramio (1).jpg|Ο Πύργος από μακριά
Thessaloniki OTE Tower night.jpg|Ο Πύργος την νύχτα
Вид с Белой Башни на телевышку - panoramio.jpg|Θέα από τον Λευκό Πύργο
Πύργος του ΟΤΕ από το Αρχαιολογικό Μουσείο.jpg|Ο Πύργος από το Αρχαιολογικό Μουσείο



## Παραπομπές


Κατηγορία:Κτίρια και κατασκευές στη Θεσσαλονίκη
Κατηγορία:Πύργοι στην Ελλάδα
Κατηγορία:Τηλεπικοινωνίες στην Ελλάδα
Κατηγορία:Ουρανοξύστες στην Ελλάδα
Έζουσα ποταμός

Ο **Έζουσα** είναι ο έκτος μεγαλύτερος ποταμός της Κύπρου με μήκος 41 χιλιόμετρα. Πηγάζει από το όρος Τρόοδος και χύνεται κοντά στη Πάφο.

Η κοιλάδα του Έζουσα έχει ενταχθεί στο πρόγραμμα προστασίας της φύσης *Δίκτυο Φύση 2000*. Στον Έζουσα κατασκευάστηκε το 2005 το φράγμα της Κανναβιούς, με χωρητικότητα 18.000.000 μ3 . Σκοπός του φράγματος είναι η άρδευση της ευρύτερης περιοχής και της κοιλάδας των εκβολών του, αλλά και η ύδρευση των ορεινών χωριών της Πάφου. 

## Παραπομπές


Κατηγορία:Ποταμοί της Επαρχίας Πάφου
Κάθλιν Κένεντι Τάουνσεντ

Η **Κάθλιν Κένεντι Τάουνσεντ** (*Kathleen Hartington Kennedy Townsend*, 4 Ιουλίου 1951) είναι Αμερικανίδα πολιτικός, η οποία ήταν αναπληρώτρια κυβερνήτης της πολιτείας του Μέριλαντ.

Γεννήθηκε στις 4 Ιουλίου του 1951 στο Κονέκτικατ και είναι κόρη του Ρόμπερτ Κένεντι και της Έθελ Σκέικελ. Σπούδασε νομικά και εργάστηκε για αρκετά χρόνια ως δικηγόρος. Το 1986 απέτυχε να εκλεγεί βουλευτής στο κογκρέσο της πολιτείας του Μέριλαντ, ούσα το πρώτο μέλος των Κένεντι που έχασε ποτέ σε γενικές εκλογές. Μετά την αποτυχία της εργάστηκε για την κυβέρνηση του Μέριλαντ αλλά και για την ομοσπονδιακή κυβέρνηση Μπιλ Κλίντον.

Το 1994 εξελέγη αναπληρώτρια κυβερνήτης του Μέρυλαντ, θέση στην οποία παρέμεινε μέχρι το 2003 οπότε και έληξε η θητεία της. Το 2002 έθεσε υποψηφιότητα για κυβερνήτης του Μέριλαντ χωρίς όμως επιτυχία. Στις εκλογές του 2008 υποστήριξε την Χίλαρι Κλίντον.

Είναι παντρεμένη με τον Ντέιβιντ Λι Τάουνσεντ και έχει τέσσερα παιδιά.

## Παραπομπές


## Εξωτερικοί σύνδεσμοι
* 

Κατηγορία:Πολιτικοί των ΗΠΑ
Καθλιν Κενεντι
Κατηγορία:Μέριλαντ
Κατηγορία:Ιρλανδοαμερικανοί
Τάνγκο

Ο όρος **Τάνγκο** μπορεί να αναφέρεται σε κάποιο από τα παρακάτω.

* Τάνγκο (χορός)
* Ταγκό (ταινία)
Κούρης (ποταμός)

Ο **Κούρης** είναι ο έβδομος μεγαλύτερος ποταμός της Κύπρου με μήκος 38 χιλιόμετρα καί ένας από τους σπουδαιότερους του νησιού όσον αφορά την υδρολογική του αξία. Πηγάζει από το κεντρικό τμήμα της οροσειράς του Τροόδους και χύνεται στον κόλπο της Επισκοπής, 10 περίπου χιλιόμετρα δυτικά της πόλης της Λεμεσού. Η λεκάνη απορροής του, έκτασης πέραν τον 300 τ.χλμ, εκτείνεται νοτίως του υδροκρίτη της οροσειράς του Τροόδους, ανάμεσα στην κορυφή Όλυμπος ή Χιονίστρα (1951 μ.) και την Μαδαρή (1610 μ.). 

Οι κύριες πηγές του βρίσκονται ανατολικά και νοτιοανατολικά της πλατείας Τροόδους σε υψόμετρο περίπου 1700 μ.  Στη πορεία του διέρχεται από το χωριό Αμίαντος, από την κοιλάδα του Σαΐτα και από το χωριό Τριμίκλινη όπου υπάρχει μικρό φράγμα και διασώζεται γεφύρι από την εποχή της Ενετοκρατίας.. Στην περιοχή της Άλασσας συμβάλλει με τους δυο κύριους παραποτάμους του, τον Κρυό και τον Λιμνάτη. Ακολούθως διέρχεται ανάμεσα στις κοινότητες Καντού και Ερήμη και χύνεται στην θάλασσα στον κόλπο της Επισκοπής. Αξίζει να σημειωθεί ότι η ονομασία του ποταμού παραπέμπει στην αρχαία πόλη του Κουρίου που βρίσκεται πολύ κοντά στις εκβολές του. Η υδρολογική αξία του Κούρη είναι ιδιαίτερα σημαντική για την Κύπρο, αφού παρέχει περίπου το 20% των υδάτων που καταλήγουν κάθε χρόνο στα φράγματα του νησιού.

## Φράγμα του Κούρη

Στον Κούρη έχει κατασκευαστεί, το 1989, το μεγαλύτερο φράγμα στη Κύπρο χωρητικότητας 115,000,0000  m3. Η κατασκευή του ξεκίνησε το 1984 και διήρκεσε τέσσερα χρόνια , είναι χωμάτινο και έχει 110 μέτρα ύψος. Η τεχνητή λίμνη που σχηματίζεται από το φράγμα καλύπτει έκταση 3,5 τετραγωνικών χιλιομέτρων και εμπλουτίζεται, κυρίως, από τα νερά του Κούρη και των παραποτάμων του Κρυού και Λιμνάτη, καθώς και από μέρος των νερών του Διαρίζου που εκτρέπεται στην κοίτη του Κρυού μέσω υπόγειας σήραγγας μήκους 14 χλμ.που αρχίζει σπό την περιοχή του φράγματος Αρμίνου. . Στα νερά του φράγματος βυθίστηκαν ορισμένα κτίσματα του παρακείμενου χωριού Αλάσσα, μεταξύ των οποίων και ο παλαιός ιερός ναός της κοινότητας, που ήταν αφιερωμένος στον Άγιο Νικόλαο..

Στον Κούρη υπάρχει και ένα δεύτερο, πολύ μικρότερο φράγμα, στην περιοχή της *Τριμίκλινης* που κατασκευάστηκε το 1958. Το ανάχωμα του έχει ύψος 33 μέτρα και η χωρητικότητα του είναι 340.000  m3. 

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Επαρχίας Λεμεσού
Λυσιθέα (δορυφόρος)

Η **Λυσιθέα** () ή **Δίας X** είναι ένας φυσικός δορυφόρος του πλανήτη Δία. Πήρε το όνομά του από τη Λυσιθέα, κόρη του Ωκεανού και ερωμένη του Δία. Ανακαλύφθηκε από τον Σηθ Μπαρνς Νίκολσον το 1938 από το αστεροσκοπείο του όρους Γουίλσον  και μέχρι το 1975 ήταν απλά γνωστή ως Δίας X. Την περίοδο από το 1955 έως το 1975 αναφερόταν και με το όνομα **Δήμητρα**, από το όνομα της ομώνυμης θεάς, ενώ από το 1975 και μετά ο δορυφόρος έλαβε τη σημερινή του ονομασία . Είναι μέλος μίας ομάδας από δορυφόρους που έχουν το όνομα ομάδα Ιμαλίας και κινούνται σε μία απόσταση μεταξύ 11,4 και 13 εκατομμύρια χιλιόμετρα από τον Δία, σε κλίση περίπου 27,5° (στοιχεία από Ιανουάριο 2000). Η τροχιά τους δεν είναι σταθερή λόγω διαφόρων ηλιακών και πλανητικών διαταραχών.

## Παραπομπές


## Εξωτερικοί σύνδεσμοι
* Λυσιθέα  από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 
* David Jewitt pages 

Κατηγορία:Φυσικοί δορυφόροι Δία
Περιστρεφόμενο εστιατόριο

[thumb|250px|Το εσωτερικό του περιστρεφόμενου εστιατορίου στον πύργο Prima Tower της [Σιγκαπούρη|Σιγκαπούρης]]
**Περιστρεφόμενο εστιατόριο** ονομάζεται ένα εστιατόριο το δάπεδο του οποίου περιστρέφεται κατά 360ο. Το κύριο σώμα του κτηρίου παραμένει σταθερό και τα γεύματα μεταφέρονται στον περιστρεφόμενο όροφο. Η συχνότητα περιστροφής ποικίλει από μία έως τρεις φορές ανά ώρα έτσι ώστε οι επισκέπτες να μπορούν να απολαύσουν τη θέα προς όλα τα σημεία του ορίζοντα χωρίς να μετακινηθούν από τις θέσεις τους. Τέτοια εστιατόρια συχνά βρίσκονται στους τελευταίους ορόφους ξενοδοχείων, τηλεοπτικών πύργων, και ουρανοξυστών. 

## Ιστορία
Η ιδέα για τα περιστρεφόμενα εστιατόρια φαίνεται να προέρχεται από το σταθερό -αλλά με πανοραμική θέα- εστιατόριο που χτίστηκε στον τηλεοπτικό πύργο Fernsehturm Stuttgart στην Στουτγκάρδη της Γερμανίας το 1956. Ένα περιστρεφόμενο εστιατόριο στον *Forianturm*, ένα τηλεοπτικό πύργο στο Ντόρντμουντ της Γερμανίας άρχισε να λειτουργεί το 1959. Ο αρχιτέκτονας Τζον Γκράχαμ είναι ο πρώτος που σχεδίασε ένα τέτοιο εστιατόριο στις ΗΠΑ. Πρόκειται για το *La Ronde* στο εμπορικό κέντρο *Ala Moana Center* της Χονολουλού το 1961. Η ίδια τεχνολογία χρησιμοποιήθηκε και για την κατασκευή του περιστρεφόμενου εστιατορίου στην κορυφή του πύργου Space Needle στο Σιάτλ. 

Στην Ελλάδα λειτουργεί περιστρεφόμενο εστιατόριο στον Πύργο του ΟΤΕ στη Θεσσαλονίκη. 

## Πηγές


Κατηγορία:Αρχιτεκτονική
Κατηγορία:Χώροι εστίασης
Κατηγορία:Εστιατόριο
Τείχη της Λευκωσίας

**Τείχη της Λευκωσίας** ή **Κάστρο της Λευκωσίας** αποκαλούνται οι οχυρώσεις στη Λευκωσία που είναι κατασκευασμένες την περίοδο που η Κύπρος ήταν ενετοκρατούμενη. Το κάστρο βρίσκεται στο κέντρο της πόλης και μεγάλο τμήμα του είναι κατεχόμενο.

Τα πρώτα τείχη στη Λευκωσία κατασκευάστηκαν το 1291, κατά τη Φραγκοκρατία. Περιλάμβαναν μεγαλύτερη έκταση από τη σημερινή και οι Φράγκοι ηγεμόνες στη δυτική πλευρά είχαν κτίσει το παλάτι τους. Από αυτά τα τείχη διασώζεται σήμερα ο πύργος *Μαργαρίτα*. Στη προσπάθειά τους οι Ενετοί να ενισχύσουν τα τείχη, κατέστρεψαν τα παλιά και χρησιμοποίησαν τα υλικά τους στις νέες κατασκευές.

Οι Ενετοί ανακατασκεύασαν το κάστρο στη μορφή που έχει σήμερα  σε σχέδια του *Τζούλιο Σαβορνιάνο*. Οι πρώτες εργασίες άρχισαν το 1567 και στα έργα περιλαμβάνονταν και η εκτροπή της κοίτης του Πεδιαίου ποταμού ο οποίος περνούσε πλέον γύρω από το κάστρο, στην τάφρο που δημιουργήθηκε. Μόλις το 1570, πριν ακόμα ολοκληρωθεί η ανακατασκευή των οχυρώσεων οι Τούρκοι πολιόρκησαν τη Λευκωσία, για να την καταλάβουν μετά από δύο μήνες.

Τα τείχη έχουν κυκλικό σχήμα και περίμετρο 3 μίλια, είναι κατασκευασμένα από χώμα και επενδυμένα με πλίνθους. Ο Ενετός μηχανικός έδωσε στους 11 προμαχώνες ονόματα της οικογένειας του, Μπαρμπάρο, Μούλα, Τρίπολι, Νταβίλα, Κωνστάντζα, Ρόκκας, Καράφα, Ποδοκάτορο, Λορεντάνο, Φλάτρο, και Γκουερίνι. Οι ονομασίες αυτές παραμένουν και σήμερα. Το κάστρο είχε την *Πύλη της Πάφου*, την *[[Πύλη της Κερύνειας]]* και την *Πύλη της Αμμοχώστου* ή *Πύλη Τζουλιάνα* προς τιμήν του αρχιτέκτονα, η οποία ήταν και η μεγαλύτερη από τις τρεις .

## Παραπομπές


## Πηγές
*Καθημερινή, ένθετο 7 Ημέρες, *Λευκωσία, μία διχοτομημένη πρωτεύουσα*, τεύχος 19 Αυγούστου 1997.

Λευκωσια
Κατηγορία:Κτίρια και κατασκευές στη Λευκωσία
Λευκωσια
Σινώπη (δορυφόρος)

Η **Σινώπη** () ή **Δίας IX** είναι ένας φυσικός δορυφόρος του πλανήτη Δία. Πήρε το όνομα του από τη Σινώπη τη μόνη γυναίκα που δεν μπόρεσε να αποπλανήσει ο θεός Δίας σύμφωνα με την Ελληνική μυθολογία.

## Ανακάλυψη
Ανακαλύφτηκε από τον Σηθ Μπαρνς Νίκολσον του αστεροσκοπείο Λικ στις 21 Ιουλίου του 1914  και μέχρι το 1975 ήταν απλά γνωστή ως Δίας IX. Την περίοδο από το 1955 έως το 1975 αναφερόταν και με το όνομα **Άδης**, από το όνομα του ομώνυμου θεού, ενώ από το 1975 και μετά ο δορυφόρος έλαβε τη σημερινή ονομασία του .

## Καταγωγή
Οι φυσικοί δορυφόροι του Δία, Ανάγκη, Κάρμη, Πασιφάη και Σινώπη ίσως να να προέρχονται όλοι από έναν αστεροειδή που συνελήφθη και διασπάστηκε από την τεράστια βαρυτική δύναμη του πλανήτη Δία.

## Παραπομπές


## Εξωτερικοί σύνδεσμοι
* Σινώπη από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 
* David Jewitt pages 

Κατηγορία:Φυσικοί δορυφόροι Δία
Σινώπη (αποσαφήνιση)

**Σινώπη** είναι ένα αρχαίο ελληνικό γυναικείο όνομα. Το λήμμα αυτό μπορεί να αναφέρεται σε κάποιο από τα παρακάτω:

*Σινώπη, πόλη της Τουρκίας, στις ακτές του Εύξεινου Πόντου.
* Επαρχία Σινώπης, επαρχία της Τουρκίας.
*Σινώπη, ηρωίδα της ελληνικής μυθολογίας.
*Σινώπη, δορυφόρος του πλανήτη Δία.
Λαγυνά (αποσαφήνιση)

Με την ονομασία **Λαγυνά** υπάρχουν δύο ελληνικά τοπωνύμια:
* τα Λαγυνά, κωμόπολη του νομού Θεσσαλονίκης και 
* τα Λαγυνά Έβρου, χωριό του νομού Έβρου.

Κατηγορία:Αποσαφηνίσεις ελληνικών τοπωνυμίων
Κάστρο της Λεμεσού

Το **Κάστρο της Λεμεσού** είναι μεσαιωνικό κτίσμα στην πόλη της Λεμεσού στην Κύπρο.

Το κάστρο πήρε τη σημερινή του μορφή το 1590 περίπου, κατά την περίοδο της τουρκοκρατίας και χτίστηκε πάνω σε προγενέστερο κάστρο πολύ μεγαλύτερων διαστάσεων. Η αρχαιότερη αναφορά για το κάστρο της Λεμεσού μάς έρχεται από το 1228, όταν ο Φρειδερίκος ο Β΄ της Γερμανίας φυλάκισε εκεί ομήρους από τον αντιβασιλέα της Κύπρου Ιωάννη Α΄ της Βηρυτού του Οίκου του Ιμπελέν. Η αναφορά αυτή αποτελεί σοβαρή ένδειξη στον χώρο. Υπήρχε ένα Βυζαντινό κτίσμα παρόλο που δεν βρέθηκε κάποιο αρχαιολογικό εύρημα που να υποστηρίζει αυτή τη θέση. Ωστόσο σε στρωματογραφική δομή που έγινε από το τμήμα αρχαιοτήτων βρέθηκαν βάσεις κιονοστοιχίας που ανήκαν σε παλαιοχριστιανική βασιλική που βρισκόταν στη θέση του κάστρου και ίσως αποτελούσε μέρος του βυζαντινού αυτού κτίσματος. 

Οι Τούρκοι αρχικά το χρησιμοποίησαν σαν φυλακή, χρήση που διατήρησε και κατά την Αγγλοκρατία μέχρι και το 1948, όταν λειτούργησαν οι κεντρικές φυλακές στη Λευκωσία, οπότε πέρασε στη δικαιοδοσία της Αρχαιολογικής υπηρεσίας και φιλοξένησε το πρώτο επαρχιακό αρχαιολογικό μουσείο. 

Σήμερα λειτουργεί σαν μεσαιωνικό μουσείο. Σύμφωνα με την παράδοση εδώ νυμφεύθηκε ο Ριχάρδος ο Λεοντόκαρδος την αγαπημένη του *Βερεγγάρια*.

## Παραπομπές


## Πηγές
*  
*  

## Εξωτερικοί σύνδεσμοι
* 
* Δήμος Λεμεσού, Το κάστρο της Λεμεσού, ανακτήθηκε 28/12/2008.

Λεμεσου
Κατηγορία:Δήμος Λεμεσού
Κατηγορία:Μουσεία της Κύπρου
Λεμεσος
Κατηγορία:Φυλακές στην Οθωμανική Αυτοκρατορία
Ξερός (ποταμός)

Ο **Ασπρόκρεμος** ή **Ξερός** ή Ξεροπόταμος είναι ο 5ος μεγαλύτερος ποταμός της Κύπρου με μήκος 41.5 χιλιόμετρα. Πηγάζει από το δυτικό Τρόοδος , στη πορεία του περνά από το δάσος της Πάφου και χύνεται στη νότια ακτή και στη περιοχή των Κουκλίων (Παλαίπαφος).

Στον Ασπρόκρεμο έχει κατασκευαστεί το 1982 το φράγμα Ασπρόκρεμου , χωμάτινο, με 53 μέτρα ύψος και χωρητικότητα 52.375.000 Μ3. 

Όλη η λεκάνη του Ασπρόκρεμου έχει ενταχθεί στο πρόγραμμα *Δίκτυο Φύση 2000* που είναι πρόγραμμα προστασίας της φύσης.

## Παραπομπές


Κατηγορία:Ποταμοί της Επαρχίας Πάφου
Λουίζ ντε Λα Βαλλιέρ

Η **Λουίζ ντε Λα Βαλλιέρ**, γνωστότερη και ως **Δούκισσα ντε Λα Βαλλιέρ και ντε Βωζούρ** (*Louise, Duchesse de La Vallière et de Vaujours*, 6 Αυγούστου 1644 – 6 Ιουνίου 1710) ήταν ερωμένη του Λουδοβίκου ΙΔ΄ της Γαλλίας.

## Βιογραφικά στοιχεία
Η *Φρανσουάζ Λουίζ ντε Λα Μπωμ Λε Μπλαν* γεννήθηκε στις 6 Αυγούστου του 1644, στη Βαλλιέρ της πόλης Τουρ, κόρη του Μαρκησίου ντε Λα Βαλλιέρ. Ήταν αριστοκρατικής οικογένειας από την οποία και κληρονόμησε τον ομώνυμο τίτλο της Δούκισσας.

200px|μικρογραφία|αριστερά|Η Δούκισσα ντε Λα Βαλλιέρ.
Σε ηλικία μόλις 17 ετών έγινε ερωμένη του τότε νεαρού Λουδοβίκου ΙΔ΄ της Γαλλίας. Από τη σχέση αυτή, που προήλθε χωρίς καμία υστεροβουλία, η Λουίζ δεν απεκόμισε το παραμικρό όφελος. Έπειτα από έξι χρόνια δεσμού, και ένα χρόνο μετά τον θάνατο της βασιλομήτορος Άννας της Αυστρίας, δηλαδή το 1667 όταν ο Λουδοβίκος αναγνώρισε ως τέκνα του τα δύο επιζώντα παιδιά που είχε αποκτήσει με την Λουίζ ντε λα Βαλλιέρ, Επίσης, έδωσε στη Λουίζ τον τίτλο της Δ*ούκισσας ντε Λα Βαλλιέρ* καθώς και της *Δούκισσας ντε Βωζούρ*.

Όταν αργότερα ο Λουδοβίκος ΙΔ΄ συνδέθηκε με την Μαρκησία του Μοντεσπάν, η Λουίζ δέχθηκε σιωπηλά το πικρό ποτήρι του τραυματισμού της αξιοπρέπειάς της και αποποιήθηκε τον επίσημο τίτλο της ερωμένης του Βασιλιά, παραμένοντας όμως στα ανάκτορα και υπηρετώντας ως θαλαμηπόλος τη νέα ευνοούμενή του. Παρά ταύτα όμως δεν άντεξε και απογοητευμένη στράφηκε στο μοναχισμό καταφεύγοντας σε μοναστήρι των Βενεδικτίνων. Κατόπιν όμως ενεργειών του Βασιλιά και της Μοντεσπάν, η Λουίζ αναγκάστηκε στα Ανάκτορα, αλλά τελικά της επιτράπηκε να αποσυρθεί σε μοναστήρι των Καρμηλιτών με το όνομα *Αδελφή Λουίζα*.

Η Δούκισσα ντε Λα Βαλλιέρ πέθανε στο μοναστήρι όπου είχε ζήσει επί 36 χρόνια στο Παρίσι στις 6 Ιουνίου του 1710.

## Οικογένεια
200px|μικρογραφία|δεξιά|Η Λουίζ ντε Λα Βαλλιέρ με τα παιδιά της, Μαρία Άννα και Λουδοβίκο.
Από τις σχέσεις της με τον Λουδοβίκο απέκτησε πέντε τέκνα:

* Κάρολος (1663–1665).
* Φίλιππος (1665–1666).
* Λουδοβίκος (1665-1666).
* Μαρία Άννα των Βουρβόνων (1666–1739), *Δεσποινίδα του Μπλουά*, σύζυγος του Λουδοβίκου Αρμάνδου Α΄, Πρίγκηπα του Κοντί. 
* Λουδοβίκος των Βουρβόνων (1667–1683), Κόμης του Βερμαντουά.

## Τέχνες
Η ζωή της Δούκισσας ντε Λα Βαλλιέρ πολλές φορές έχει απασχολήσει ως θέμα συγγραφείς και λογοτέχνες της Ευρώπης και ειδικότερα της Γαλλίας αλλά και αρκετούς ζωγράφους. Πολλοί κριτικοί ζωγραφικών πινάκων είχαν εκφράσει την άποψη ότι ο Λε Μπραίν απεικόνισε τη μορφή της Λουίζ ντε Λα Βαλλιέρ στη *«Μαγδαληνή»* του, τελικά όμως αποδείχθηκε πως αυτό δεν είναι ακριβές. 

## Παραπομπές


### Πηγές
* "Νεώτερον Εγκυκλοπαιδικόν Λεξικόν Ηλίου", τόμος 4ος, σελ. 96

## Εξωτερικοί σύνδεσμοι

Κατηγορία:Γάλλοι ευγενείς
Κατηγορία:Γάλλοι αυτοβιογράφοι
Κατηγορία:Βασιλικές ερωμένες
ΑΠΕ

Το αρκτικόλεξο **ΑΠΕ** μπορεί να αναφέρεται:

*στο Αθηναϊκό Πρακτορείο Ειδήσεων
*στις Ανανεώσιμες πηγές ενέργειας
Πλάτανος της Τσαγκαράδας

thumb|Πλάτανος στην πλατεία της Τσαγκαράδας Μαγνησίας.
thumb|Πλάτανος της Τσαγκαράδας. Τα κλαριά είναι χοντρά σαν κορμοί δέντρων και κολλημένα μεταξύ τους.
left|thumb|Άποψη του πλάτανου στην Πλατεία Αγ. Παρασκευής.

Ο **Πλάτανος της Τσαγκαράδας** είναι ένα από τα γηραιότερα δέντρα ολόκληρης της Ευρώπης, με την ηλικία του να ανέρχεται στα 1000 χρόνια. Βρίσκεται στην κεντρική πλατεία της Τσαγκαράδας στο βουνό Πήλιο του Νομού Μαγνησίας και αποτελεί σημείο αναφοράς της περιοχής και γενικότερα αξιοθαύμαστο φυσικό μνημείο. 

## Περιγραφή
Η περίμετρος του κορμού του ανέρχεται στα 15 μέτρα. Η κόμη του πλάτανου είναι τόσο μεγάλη ώστε είναι δυσχερής η μέτρησή της, ενώ η συνολική περίμετρός της μπορεί να ξεπερνά και τα 40 μέτρα. Τα κλαριά του είναι τόσο παχιά και ογκώδη όσο ο κορμός ενός δέντρου. 

Η γενική κατάσταση του δέντρου είναι πολύ καλή. Παρόλα αυτά, ο κορμός του έχει μια κουφάλα που είναι κλεισμένη με λαμαρίνα. Επίσης το κούτσουρο ενός κλαριού του ακουμπάει σε έναν μαρμάρινο τοίχο στήριξης. 

Φύεται σε υψόμετρο 450 μέτρων από την επιφάνεια της θάλασσας.

## Παραπομπές


Πλατανος Τσαγκα
Integrated Drive Electronics

Το **IDE** (*Integrated Drive Electronics*), γνωστό και ως **EIDE**, **ATA**, **ATAPI** ή **Parallel ATA** (PATA), είναι ένα πρότυπο διαύλου δεδομένων στον χώρο των προσωπικών υπολογιστών. Χρησιμοποιείται για τη μεταφορά δεδομένων από τους σκληρούς δίσκους ή τα οπτικά μέσα αποθήκευσης προς την κεντρική μονάδα επεξεργασίας και τη μνήμη. Είναι παλιός τύπος δίαυλου και έχει πλέον αντικατασταθεί πλήρως από τον καθιερωμένο δίαυλο SATA (*Serial Advanced Technology Attachment*) και την εκδοχή του SATA III.

Η πρώτη έκδοση του συστήματος αναπτύχθηκε από τη Western Digital. Μαζί με την Control Data Corporation, που ανέπτυξε το υλικό και την Compaq Computer, δημιούργησαν τον τύπο του συνδέσμου και τα πρωτόκολλα σηματοδότησης, με σκοπό το σύστημα να παραμείνει συμβατό με την τότε υπάρχουσα διεπαφή σκληρού δίσκου ST-506. Ο πρώτος δίσκος με σύνδεση IDE εμφανίστηκε στους υπολογιστές Compaq το 1986. Εκείνη την εποχή ο δίαυλος IDE συνδεόταν ουσιαστικά στον πρότυπο δίαυλο ISA, στον οποίον στηρίζονταν τότε όλοι οι υπολογιστές που ήταν συμβατοί με τον IBM PC, αλλά αργότερα ο IDE άρχισε να συνδέεται απευθείας στο τσίπσετ. Έτσι ξεπεράστηκαν οι περιορισμοί ταχύτητας που επέβαλλε το απαρχαιωμένο πρότυπο ISA.

Η διεπαφή που χρησιμοποιείται από το σύστημα IDE τυποποιήθηκε το 1994 ως το πρότυπο ANSI X3.221-1994, *AT Attachment Interface for Disk Drives*, γνωστό σαν ATA και μετά την ανάπτυξη νεώτερων εκδόσεων του προτύπου, σαν ATA-1.

Κατηγορία:Δίαυλοι υπολογιστή
Βαλλαχράδες

Οι **Βαλλαχράδες** ήταν αρχαία ελληνική τοπική εορτή του Άργους την οποία αναφέρει και ο Πλούταρχος, που εξακολουθεί να υφίσταται.

Το όνομα βαλλαχράδες είναι σύνθετη λέξη εκ του *βάλλω+αχράδας*. Κατά την εορτή αυτή τα παιδιά ασκούνταν σ΄ ένα είδος ομαδικού πολέμου ρίχνοντας εναντίον αλλήλων *αχράδας* (= άγρια αχλάδια). Η εορτή αυτή, που αρχικά μπορεί να ξεκίνησε ως ομαδικό παιχνίδι, κατέστη αργότερα έθιμο που πιθανώς να θύμιζε τους πολύ αρχαιότερους ακόμα χρόνους όπου οι αχράδες αποτελούσαν τη βασική τροφή των Αργείων.

Η συνήθεια της εορτής αυτής έφθασε μέχρι και σήμερα να τελείται στη περιοχή του Άργους και μάλιστα ανήμερα της χριστιανικής εορτής των Εισοδίων της Θεοτόκου κατά την οποία μόλις οι εκκλησιαζόμενοι εξέλθουν του ναού να βρίσκονται αντιμέτωποι μ΄ ένα βαλλιστικό καταιγισμό αχράδων που εξαπολύουν νεαροί "βαλλαχραδιστές" από παρακείμενα σημεία. Αυτό έχει ως συνέπεια αφενός η απόλυση να γίνεται ταχύτατα αφετέρου κάποιοι από τους εκκλησιαζόμενους να μην εξέρχονται.
Επίσης το ίδιο αυτό έθιμο παρατηρείται μετά και από γαμήλια τελετή όπου εκεί βαλλαχραδιστές είναι αγόρια και κορίτσια με συνέπεια οι νεόνυμφοι με την έξοδό τους από τον ναό να προκαλούνται σε άμεση φυγή.

*Παρόμοια συνήθεια γίνεται άλλοτε με αλεύρι και  σκόνες μπογιάς, τις απόκριες, (τοπικό έθιμο Γαλαξιδίου), και άλλοτε με πυροτεχνήματα σε νησιά του Αιγαίου, αμέσως μετά την Ανάσταση, που αναδεικνύονται σε "επικές μάχες" και προκαλούν έντονο τουριστικό ενδιαφέρον.

## Πηγές
**Νεώτερον Εγκυκλοπαιδικόν Λεξικόν Ηλίου* τ.4ος, σ.94.

Κατηγορία:Αρχαίες ελληνικές εορτές
Κατηγορία:Γαμήλια έθιμα
Κατηγορία:Αρχαίο Άργος
Πακ (δορυφόρος)

Ο **Πακ** () είναι ένας από τους 27 δορυφόρους του πλανήτη Ουρανού. Ονομάστηκε έτσι από ένα ξωτικό που εμφανίζεται στο θεατρικό έργο του Σαίξπηρ *«[[Όνειρο Θερινής Νυκτός]]»*. Η άλλη του σημερινή ονομασία είναι **Ουρανός XV** (Uranus XV). Η τροχιά του Πακ βρίσκεται μεταξύ των δακτυλίων του Ουρανού και της Μιράντας. Έχει σχεδόν σφαιρικό σχήμα και διάμετρο 162 χλμ. Η επιφάνειά του είναι σκοτεινή και με πολλούς κρατήρες ενώ υπάρχουν φασματικές ενδείξεις ότι υπάρχει πάγος.

## Ανακάλυψη

Ο Πακ είναι ο μεγαλύτερος εσωτερικός δορυφόρος του Ουρανού και ανακαλύφθηκε από εικόνες που λήφθηκαν από το Βόγιατζερ 2 στις 30 Δεκεμβρίου 1985. Η αρχική προσωρινή ονομασία που του είχε δοθεί ήταν **S/1985 U 1**. Αργότερα ονομάστηκε Πακ από το ξωτικό Πακ που εμφανίζεται στο έργο "Όνειρο Θερινής Νυκτός" του Σαίξπηρ. Στην Κελτική μυθολογία και στην αγγλική λαογραφία, ο Πακ είναι ένα κακό ξωτικό.

## Γεωλογικά χαρακτηριστικά

Αρχείο:Uranus' moon puck.gif

## Παραπομπές


## Εξωτερικοί σύνδεσμοι
* Πακ από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 
* USGS: Puck nomenclature

Κατηγορία:Φυσικοί δορυφόροι Ουρανού
Λίμνη Παραλιμνίου

Η **Λίμνη Παραλιμνίου** είναι μια φυσική εποχιακή υφάλμυρη λίμνη στο ανατολικό άκρο της Κύπρου, κοντά στην επαρχία Αμμόχωστου. Βρίσκεται στα όρια των Δήμων Παραλιμνίου, Δερύνειας και Σωτήρας και έχει ενταχθεί στο Ευρωπαϊκό δίκτυο Natura 2000.

Η λίμνη εμπλουτίζεται αποκλειστικά από τις απορροές ομβρίων υδάτων κατά την χειμερινή περίοδο, κυρίως από τον χείμαρρο Πλατύ που εισρέει ανατολικά της λίμνης, ενώ την θερινή περίοδο, αποξηραίνεται. Σε περιόδους με έντονες βροχοπτώσεις, τα ύδατα της λίμνης διοχετεύονται μέσω του καναλιού το οποίο κατασκευάστηκε την δεκαετία του 60', σε μικρά εμπλουστιστικά φράγματα για τον εμπλουτισμό του υπόγειου υδροφορέα της περιοχής. Τα πρώτα αρδευτικά κανάλια κατασκευάστηκαν το 1893.

Η λίμνη Παραλιμνίου είναι σημαντικός υδροβιότοπος της Κύπρου με σπάνια είδη χλωρίδας και πανίδας, ο οποίος όμως έχει υποστεί σημαντική υποβάθμιση. Μεταξύ των ειδών ξεχωρίζει ένα σπάνιο είδος νερόφιδου, το *Natrix natrix cypriaca*, που συναντάται μόνο στην Κύπρο και ως εκ τούτου είναι προστατευόμενο είδος. Η βλάστηση κυριαρχείται από αλλοφυτικά είδη, ενώ μεγάλος αριθμός πτηνών φιλοξενείται μόνιμα ή παροδικά στην περιοχή, με σημαντικότερο είδος το *Vanellus spinosus* (πελλοκατερίνα).

## Δείτε επίσης

* Κυπριακό νερόφιδο

## Παραπομπές


Π
Κατηγορία:Παραλίμνι
Woolworths

Η **F. W. Woolworth Company** (συχνά καλούμενη Woolworths) ήταν επιχείρηση πολυκαταστημάτων. Το πρώτο κατάστημα Woolworth's ιδρύθηκε, με ένα δάνειο $300, το 1878 από τον Φρανκ Γουίνφιλντ Γούλγουερθ (Frank Winfield Woolworth). Παρά το γεγονός ότι ήταν μια από τις μεγαλύτερες λιανικές αλυσίδες στον κόσμο κατά το μεγαλύτερο μέρος του 20ού αιώνα, ο αυξανόμενος ανταγωνισμός οδήγησε στην αρχή της πτώσης στη δεκαετία του '80. Το 1997 η "F. W. Woolworth Company" μετατράπηκε σε επιχείρηση καταστημάτων αθλητικών ειδών (Champs Sports και Foot Locker). 

## Στην Κύπρο
Λειτούργησε με την επωνυμία *F. W. Woolworth & Co (Cyprus) Ltd* από το 1950 ως το 2003. Μέχρι το 1985 μόνο ένα κατάστημα λειτουργούσε στη Λευκωσία. Μετά την πώληση στη *Shacolas Group* ο Nicolas Shacolas άνοιξε και άλλα υποκαταστήματα. Το 2003 μετονομάστηκαν όλα σε Debenhams.

## Στο Ηνωμένο Βασίλειο

Η *Woolworths Group PLC* είναι αλυσίδα 807 καταστημάτων σε όλο το Ηνωμένο Βασίλειο ενώ υπάρχουν καταστήματα και στην Αυστραλία. Η αλυσίδα ιδρύθηκε το 1909 και έγινε ανεξάρτητη από την Αμερικάνικη μητρική εταιρία το 1982. Η εταιρεία απασχολεί 27,000 άτομα που λογικά θα μείνουν άνεργα γιατί αν μέχρι τις 5 Ιανουαρίου δεν βρεθεί αγοραστής, η αλυσίδα θα κλείσει.

## Στη Γερμανία
Η αλυσίδα *Woolworth GmbH* ιδρύθηκε το 1927 και έγινε ανεξάρτητη από την Αμερικάνικη μητρική εταιρία το 1998. Διαθέτει 340 καταστήματα με έκταση από 400 έως 4000 τετραγωνικά μέτρα, με περισσότερους από 16.000 υπαλλήλους. Το 2010 αναδιοργανώθηκε και μετέπειτα πουλήθηκε στην HH Holding της Tengelmann.

## Παραπομπές
*Το αγγλικό site (δεν λειτουργεί)  
*Το αυστραλιανό site 
*Το γερμανικό site 

Κατηγορία:Επιχειρήσεις των ΗΠΑ
Κατηγορία:Πρώην επιχειρήσεις της Γερμανίας
Mammoet

thumb|200px|right|Τα κεντρικά γραφεία της Mammoet.
Η **Μαμούτ** (Ολλανδικά:**Mammoet**, δηλαδή "Μαμούθ") είναι ιδιωτική Ολλανδική εταιρεία που ειδικεύεται στην ανέλκυση και μεταφορά βαρέων αντικειμένων. Ανέσυρε το Ρωσικό υποβρύχιο Κούρσκ. Η εταιρεία έχει εμπειρία στις εκτός των συνόρων πετροχημικές και κατασκευαστικές βιομηχανίες, παρέχοντας άμεσες αντικαταστάσεις γεφυρών στις τελευταίες, χρησιμοποιώντας αυτοκινούμενα μεταφορικά οχήματα. Η έδρα της εταιρείας βρίσκεται στο Σχιντάμ, σε ένα ιδιόμορφο κτήριο, γνωστό με την ονομασία "De Bolder" ("ο συγκρατητής"). Το κτήριο κατασκευάστηκε σε ένα εργοστάσιο και μεταφέρθηκε έπειτα με πλοίο στην τωρινή του τοποθεσία, προς εξοικονόμηση χρόνου και χρημάτων. Η Μαμούτ διατηρεί γραφεία στη Βόρεια και Νότια Αμερική, τη Νότια Αφρική, τη Μέση Ανατολή και την Ανατολική Ασία. Η εταιρεία απασχολεί περίπου 3200 εργαζομένους παγκοσμίως, από τους οποίους οι 850 εργάζονται στην Ολλανδία.

## Δείτε επίσης
* Βύθιση του Κουρσκ

## Εξωτερικοί σύνδεσμοι
* Επίσημη ιστοσελίδα

Κατηγορία:Επιχειρήσεις της Ολλανδίας
Πάπας Βενέδικτος Ζ΄

Ο **Βενέδικτος Ζ΄** διετέλεσε Πάπας Ρώμης από τον Οκτώβριο του 974 έως και το θάνατό του στις 10 Ιουλίου του 983.

## Βιογραφία

Γεννήθηκε στη Ρώμη σε άγνωστη ημερομηνία, ο πατέρας του ονομαζόταν Δαβίδ, ήταν ανεψιός του Αλβερίκος Β΄ του Σπολέτου (932–954) και συνδεόταν με την οικογένεια Κρεσκέντι. Προηγουμένως υπήρξε επίσκοπος του Σούτρι. Ανήκε στην οικογένεια των Κομήτων του Τούσκουλου. Εκλέχτηκε από το λαό και τον κλήρο της Ρώμης υπό την επιρροή του Σίκο, απεσταλμένου του αυτοκράτορα της Αγίας Ρωμαϊκής Αυτοκρατορίας Όθων Β΄ (973–983). Η παποσύνη του διήρκεσε εννέα χρόνια και χαρακτηρίστηκε από μία περίοδο ηρεμίας, κάτι σπάνιο για την εποχή εκείνη. Η πρόταση του Βενέδικτου για την παποσύνη, ήταν μία συμβιβαστική λύση, προκειμένου να αντικατασταθεί ο Αντιπάπας Βονιφάτιος Ζ΄ (974, 984–985).

Ο Βονιφάτιος Ζ΄ αφού θανάτωσε τον προκάτοχο του Βενέδικτο ΣΤ΄, στην συνέχεια προσπάθησε να σφετεριστεί τον Παπικό θρόνο λεηλατώντας όλους τους θησαυρούς του Βατικανού. Οι προσπάθειες του απέτυχαν και κατόπιν δραπέτευσε στην Κωνσταντινούπολη. Οι οπαδοί του Αντίπαπα Βονιφάτιου Ζ΄ εξακολουθούσαν ωστόσο να προκαλούν ισχυρές ταραχές με τις αντιδράσεις τους, ο Βενέδικτος Ζ΄ μπόρεσε να τις καταστείλει με την βοήθεια του αυτοκράτορα Όθων Β΄. Με την άνοδο του στον Παπικό θρόνο προσπάθησε να περιορίσει την Σιμωνία και ευνόησε τον Μοναχισμό. Χειροτόνησε επίσης επίσκοπο τον ιερέα Ιάκωβο, που του έστειλε ο λαός της  Καρχηδόνας «για να βοηθήσει τις ελεεινές επαρχίες της Αφρικής», υπήρχε κατακόρυφη μείωση του αριθμού των επισκόπων μετά την κατάκτηση του Ισλάμ. Επισκέφτηκε την πόλη Ορβιέτο με τον ανιψιό του, Φίλιππο Αλμπερίτσι, ο οποίος αργότερα εγκαταστάθηκε εκεί και έγινε πρόξενος της πόλης το 1016. Η οικογένεια Αλμπερίτσι ζει εκεί έως και σήμερα. Το Μάρτιο του 981, προήδρευσε μίας συνόδου στη Βασιλική του Αγίου Πέτρου, στην οποία απαγορεύτηκε η Σιμωνία. Το Σεπτέμβριο του ίδιου έτους διεξήγαγε μία σύνοδο στο Λατεράνο. Ο Βενέδικτος Ζ΄ πέθανε (983) και ενταφιάστηκε στο Σάντα Κρότσε ιν Τζερουζαλέμε.

## Οικογενειακό δέντρο

## Παραπομπές



## Πηγές

*9η έκδοση (1880) της Encyclopædia Britannica
*De Montor, Artaud. The Lives and Times of the Popes, The Catholic Publication Society of New York, 1911
*Philip Zaleski (30 Nov 2010). The Best Spiritual Writing 2011. Penguin

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Κατηγορία:Οικογένεια Θεοφύλακτων
Smit Internationale

Η **Smit Internationale** (ή **Smit International**) είναι μια ολλανδική εταιρεία που δραστηριοποιείται στο ναυτικό τομέα. Η εταιρεία ιδρύθηκε από τον Φοπ Σμιτ το 1842, ως εταιρεία ρυμούλκησης, διαθέτοντας ένα ατμοκίνητο ρυμουλκό. Έπειτα συγχωνεύθηκε με την Internationale Sleepdienst, και της δόθηκε το παρόν όνομα. Η εταιρεία ειδικεύεται κυρίως στην ανέλκυση αντικειμένων, ενώ δραστηριοποιείται και στην έρευνα τεχνικών για τη γρήγορη εκκαθάριση θαλάσσιων περιοχών. Η Smit Internationale έλαβε μέρος, μαζί με την Μαμούτ, στην ανέλκυση του Κουρσκ.

Έδρα της εταιρείας είναι το Ρότερνταμ της Ολλανδίας. Απασχολεί διεθνώς 2.653 άτομα (2006).

## Εξωτερικοί σύνδεσμοι
* Επίσημη ιστοσελίδα

Κατηγορία:Επιχειρήσεις της Ολλανδίας
Κόλπος της Αμμόχωστου

Ο **κόλπος της Αμμόχωστου** βρίσκεται στη νότιο-ανατολική ακτή της Κύπρου και μπροστά στην πόλη της Αμμόχωστου όπου οφείλει και το όνομα του. Ορίζεται στα νότια από το ακρωτήριο Γκρέκο και στα βόρεια από το ακρωτήριο Ελαία και είναι ο μεγαλύτερος κόλπος της νήσου. Στον κόλπο της Αμμόχωστου χύνεται ο μεγαλύτερος ποταμός της Κύπρου, ο Πεδιαίος.

Από την αρχαιότητα ο κόλπος της Αμμόχωστου ήταν η πύλη της Κύπρου στην Ανατολή. Στις εκβολές του Πεδιαίου βρίσκονταν οι αρχαίες πόλεις Έγκωμη και Σαλαμίνα, τα μεγαλύτερα λιμάνια της Κύπρου στην αρχαιότητα και κέντρα εξαγωγής κυρίως χαλκού. Στην ίδια θέση βρίσκεται και η σημερινή Αμμόχωστος που μέχρι το 1974 και την Τούρκικη εισβολή ήταν το μεγαλύτερο λιμάνι της νήσου.

Α
Κατηγορία:Επαρχία Αμμοχώστου